Expresia controversată tranșată de judecătorii de la Înalta Curte. Cum se stabilește dacă un șofer se află „sub influența” drogurilor
Decizia Înaltei Curți de Casație și Justiție, în legătură cu consumul de substanțe interzise la volan, dă importanță expertizei medico-legale, adică analizei științifice care demonstrează dacă un șofer era sub influența drogurilor atunci când a fost prins în trafic. Medicul legist Gabriel Gorun a explicat, pentru Digi24.ro, care sunt factorii luați în calcul pentru a stabili dacă un șofer se află sau nu sub influența drogurilor. Decizia Curții Supreme i-a nemulțumit, însă, pe procurori, care se așteaptă la tergiversarea dosarelor penale pe această temă și care cer schimbarea urgentă a Legii.